stanford-oval/wikipedia huggingface dataset:
มิลลิ (แร็ปเปอร์)

| มิลลิ |
| --- | --- |
มิลลิ ในปี พ.ศ. 2563
ข้อมูลพื้นฐาน
ชื่อเกิด: ดนุภา คณาธีรกุล
ฉายา: มิลลิ, มินนี่, นวย
เกิด: 13 พฤศจิกายน พ.ศ. 2545 (22 ปี) กรุงเทพมหานคร ประเทศไทย
แนวเพลง: ฮิปฮอป ทีป็อป
อาชีพ: แร็ปเปอร์ นักร้อง นักแสดง นักแต่งเพลง
เครื่องดนตรี: เสียงร้อง
ช่วงปี: พ.ศ. 2562–ปัจจุบัน
ค่ายเพลง: YUPP!
นักดนตรี
ดนุภา คณาธีรกุล (เกิด 13 พฤศจิกายน พ.ศ. 2545) ชื่อในการแสดงว่า มิลลิ   เป็นแร็ปเปอร์ นักร้อง และนักแสดงชาวไทย เป็นที่รู้จักจากเพลง "พักก่อน" และ “สุดปัง “ มิลลิเป็นศิลปินไทยคนแรกที่ได้ขึ้นแสดงในเทศกาลดนตรีและศิลปะโคเชลลาแวลลีย์ ที่รัฐแคลิฟอร์เนีย สหรัฐอเมริกา ในเดือนเมษายน พ.ศ. 2565 และเป็น 1 ใน 100 ผู้หญิงผู้สร้างแรงบันดาลใจและทรงอิทธิพลของโลก ประจำปี 2565 โดยสำนักข่าวบีบีซี ประเทศอังกฤษ
ประวัติ

ดนุภา คณาธีรกุล เกิดเมื่อวันที่ 13 พฤศจิกายน พ.ศ. 2545 ที่กรุงเทพมหานคร เคยศึกษาชั้นประถมศึกษาที่ โรงเรียนราชวินิตประถม และชั้นมัธยมศึกษาที่โรงเรียนสตรีนนทบุรีและได้รับเลือกเป็นประธานนักเรียน เธอฝึกการแร็ปมาตั้งแต่ชั้นมัธยมศึกษาปีที่ 1 และเธอค้นพบว่าเธอมีความชื่นชอบในแนวดนตรีนี้ โดยมีนิกกิ มินาจ แร็ปเปอร์หญิงชาวอเมริกัน เป็นแรงบันดาลใจและได้เข้าไปลงแข่งขันในรายการเดอะแร็ปเปอร์ (The rapper) ถึงรอบไฟนอล ปัจจุบันจบการศึกษาจากคณะดนตรี (Abac School of Music) มหาวิทยาลัยอัสสัมชัญ
อาชีพการงาน

เธอเข้าสู่วงการจากการประกวดเดอะแร็ปเปอร์ ซีซันที่ 2 โดยเป็นผู้เข้าแข่งขันที่ถูกจับตามองจากผู้ชมและคณะกรรมการอย่างมาก เนื่องจากเธอมีสไตล์การร้องเพลงที่แหวกแนวกว่าผู้เข้าประกวดคนอื่น ๆ ต่อมาเธอเป็นศิลปินสังกัด YUPP! ซึ่งเธอเป็นศิลปินหญิงเพียงคนเดียวของค่าย
อาชีพการงาน > ผลงานเพลง

ผลงานซิงเกิลแรกของเธอคือ "พักก่อน" ซึ่งได้แรงบันดาลใจมาจากเพื่อนที่โรงเรียน เพลงมีการใช้ภาษาลู ภาษาอังกฤษและภาษาไทยถิ่นอีสาน ส่งผลให้เพลงนี้สร้างชื่อเสียงให้กับเธออย่างมากโดยหลังจากเปิดตัวไปเพียง 1 วัน มียอดผู้ชมจากยูทูปถึง 300,000 ครั้ง ในขณะเดียวกันเพลงนี้ก็ถูกวิจารณ์ว่าเนื้อเพลงบางส่วนเป็นการเหยียดเพศหญิงด้วยกัน ซึ่งเธอออกมาขอโทษและชี้แจงว่ามิได้มีเจตนา
ต่อมาเธอได้ออกซิงเกิลใหม่โดยใช้ชื่อเพลงว่า "สุดปัง" โดยครั้งนี้เธอได้ใช้ภาษาไทยทั้งสี่ภาคในการร้อง และยังใช้ภาษาลู และอื่น โดยครั้งนี้เธอได้เล่าถึงความสวยและความฝันของเธอ
อาชีพการงาน > เทศกาลดนตรีโคเชลลา 2022

มิลลิขึ้นแสดงดนตรีร่วมกับศิลปินจาก 88uprising ที่เทศกาลดนตรีและศิลปะโคเชลลาแวลลีย์ ในวันที่ 17 เมษายน 2565 เป็นศิลปินเดี่ยวจากไทยคนแรกที่ได้แสดงในเทศกาลนี้ ในการแสดงของเธอส่วนหนึ่งมีเนื้อหาเสียดสีรัฐบาลไทย เช่น การพาดพิงถึงสภาพรถไฟไทยว่ามีอายุกว่า "120 ปี" และ "เสาไฟกินรีต้นละแสน" ซึ่งอ้างถึงโครงการเสาไฟที่มีข่าวฉ้อราษฎร์บังหลวงซึ่งไม่เป็นความจริงขององค์การบริหารส่วนตำบลราชาเทวะ ในช่วงท้ายของการแสดง เธอกินข้าวเหนียวมะม่วงบนเวที นำไปสู่เกิดกระแสการสั่งซื้อและความนิยมของหวานจานดังกล่าวเพิ่มขึ้นในประเทศไทย และมีการชื่นชมว่าเธอได้เพิ่มSoft power ของไทย
มิลลิมีผลงานแสดงในภาพยนตร์เรื่อง FAST & FEEL LOVE - เร็วโหด..เหมือนโกรธเธอ ออกฉายในช่วงไล่เลี่ยกัน โดยเธอมีบทพูดถึงความฝันในการเป็นศิลปินระดับสากล นวพล ธำรงรัตนฤทธิ์ ผู้กำกับ ออกมาโพสต์แสดงความยินดี ระบุว่า "หนังและความจริง cross ไปพร้อม ๆ กัน"
จุดยืนทางการเมือง

มิลลิสนับสนุนการประท้วงในประเทศไทย พ.ศ. 2563–2564 โดยเธอได้ใส่เสื้อที่ทาด้วยสีน้ำเงินเพื่อต่อต้านความรุนแรงจากเจ้าหน้าที่หลังจากเกิดเหตุการณ์การสลายการชุมนุมที่แยกปทุมวัน พ.ศ. 2563  ในเดือนกรกฎาคม พ.ศ. 2564 มิลลิถูกแจ้งข้อหาหมิ่นประมาทด้วยการโฆษณาโดยทนายความของประยุทธ์ จันทร์โอชา จนทำให้บุคคลในวงการบันเทิงแสดงความไม่พอใจและออกมาคอลเอาท์  โดยมิลลิถูกปรับไป 2,000 บาท
ผลงานเพลง > ซิงเกิล

| ปี พ> ศ. | ชื่อเพลง | หมายเหตุ |
| --- | --- | --- |
| 2563 | พักก่อน |  |
| 2563 | สุดปัง |  |
| 2564 | หนูทำเอง (Nu Tum Aeng) |  |
| 2564 | TO THE MAX | ประกอบโฆษณา เลย์ |
| 2564 | Not yet |  |
| 2564 | The Weekend - BIBI (Remix) | ร่วมงานกับค่าย 88rising  |
| 2565 | 17นาที | feat.mints |
| 2565 | Mango Sticky Rice |  |
| 2565 | Sad Aerobic |  |
| 2566 | BOY PABLO (いい加減別れちゃえばいいのに) | BOY PABLO เวอร์ชันภาษาญี่ปุ่น แสดงครั้งแรกที่งาน SUMMER SONIC 2023 |
ผลงานเพลง > อัลบั้ม > แบบ เบิ้ม เบิ้ม (BABB BUM BUM)

แบบ เบิ้ม เบิ้ม เป็นอัลบั้มแรกของมิลลิ เปิดตัววันที่ 9 พฤศจิกายน 2565
| ชื่อเพลง | หมายเหตุ |
| --- | --- |
WELCOME: feat. MINUS
สาธุ (SAA-TUU): feat. TANGBADVOICE เป็นเพลงประกอบซีรีส์ สาธุ ซึ่งฉายทาง Netflix เมื่อวันที่ 27 มี.ค. 2567
รักนะเว้ย (I LUV U!): feat. NAMEMT
SAD AEROBIC: 
BOY PABLO (บอยพาโบ้): feat. BOKYLION
NOT YET!: 
17 นาที: feat. MINTS
HOMEWORK: 
สุดก่อน (SOOD-GON): 
SQUAD SHIT: feat. 1-FLOW
ผลงานเพลง > เพลงประกอบซีรีส์/ภาพยนตร์

| ปี พ> ศ. | ชื่อเพลง | ศิลปินอื่น | ประกอบซีรีส์/ภาพยนตร์ |
| --- | --- | --- | --- |
| 2563 | คนจะรวย | MAIYARAP | The Graduates บัณฑิตเจ็บใหม่ |
| 2563 | เอาให้ชัด | PUIMEK | Friend Zone 2 Dangerous Area |
| 2565 | ไม่มีใคร | - | Cracked ภาพหวาด |
| 2567 | ปรารถนาเพียงเชื่อ |  | บางกอกคณิกา |
ผลงานเพลง > นักร้องร่วมและนักร้องรับเชิญ

| ปี พ> ศ. | ชื่อเพลง | ศิลปินอื่น | หมายเหตุ |
| --- | --- | --- | --- |
| 2563 | Chang Mang | F.HERO, ALL STARS |  |
| 2563 | ไม่รู้จัก (MAI RU JAK) | RAMASUON, ICESPAZZ |  |
| 2563 | ดูออก (LOOKOUT) | มีน, PAESAXMILD, ว่าน วันวาน |  |
| 2563 | LIE พูดปด | LIL ICE |  |
| 2563 | ไหนเล่า | AUTTA, BLACKSHEEP | เป็นเพลงจากแคมเปญ THE SOUND OF HAPPINESS โดยเป็นการร่วมมือของ ยูนิเซฟ กรมสุขภาพจิต และจู๊กซ์ |
| 2563 | โนสน โนแคร์ | นิวจิ๋ว, หวาย |  |
| 2563 | แฟนใหม่หน้าคุ้น | MAIYARAP |  |
| 2563 | TIID TIIW (ติ๊ดติ้ว) | MAIYARAP, LAZYLOXY, AUTTA, BEN BIZZY, NAMEMT, BLACKSHEEP |  |
| 2563 | 7YUPP | MAIYARAP, LAZYLOXY, AUTTA, BEN BIZZY, NAMEMT, BLACKSHEEP |  |
| 2563 | ตาแตก | WONDERFRAME, วอร์ วนรัตน์, หยิ่น อานันท์ |  |
| 2564 | จีนี่ จ๋า (2021) | บลอสซั่ม ชนัญชิดา, แก้ม วิชญาณี, หวาย ปัญญริสา, จิงจิง วริศรา |  |
| 2564 | ปั๊มป่าว? | BEN BIZZY |  |
| 2564 | ที่สุดของฉัน | บลอสซั่ม ชนัญชิดา, แก้ม วิชญาณี, หวาย ปัญญริสา, จิงจิง วริศรา |  |
| 2564 | เพื่อนเล่น ไม่เล่นเพื่อน | Tilly Birds |  |
| 2564 | ลำพัง | LAZYLOXY |  |
| 2564 | Say It | JACKIE (Trinity) |  |
| 2564 | ฟาด (Whip it!) | Tsunari |  |
| 2564 | Mirror Mirror | F.HERO, Changbin (Stray Kids) |  |
| 2564 | อนาคตคือ | YOUNGOHM |  |
| 2564 | แค่เพื่อนเท่านั้นสิ่งที่เธอให้กันมันก็แค่นี้ไงถ้าจะไม่รักก็ไม่ต้องให้ความหวัง | GAVIN.D, K6Y |  |
| 2564 | เด็กเอ๋ยเด็กดี | Bomb at Track | อัลบั้ม Bomb The System |
| 2565 | ได้อยู่ | โอ๊ต ปราโมทย์ | อัลบั้ม แก่น |
| 2565 | โคโยตี้ | TaitosmitH (ไททศมิตร) | อัลบั้ม เพื่อชีวิตกู |
| 2565 | มานะ มานี | Don’t try this at home |  |
| 2565 | เบาได้เบา | Twopee |  |
| 2565 | Mind Games | Jackson Wang |  |
| 2566 | ‎Our Story Never Ends | Ailynn, แบมแบม, บิวกิ้น, อิ้งค์ วรันธร, พีพี กฤษฏ์ อำนวยเดชกร, นนท์ ธนน | ประกอบโฆษณา AIS |
| 2566 | แม่งเอ๊ย | ส้ม มารี (Zom Marie) |  |
| 2566 | “Girlfriend” | MAX, bbno$, Party Pupils |  |
| 2566 | ROSETTA | pH-1 | มิกซ์เทป [POP OFF] |
| 2566 | เริ่มใหม่ครั้งสุดท้าย | ตู่ ภพธร |  |
| 2566 | WOWoW! ✎ (❁ᴗ͈ˬᴗ͈) | Warren Hue | อัลบั้ม hella (˃̣̣̥╭╮˂̣̣̥) ✧ ♡ ‧º·˚ โปรเจ็ค 1999 WRITE THE FUTURE ของค่าย 88rising  |
| 2567 | HEY HEY | อาภาพร นครสวรรค์ |  |
| 2567 | Drama | ATARASHII GAKKO! |  |
ผลงานอื่น ๆ > แต่งเนื้อร้อง/แร็ป/ทำนอง

ร้าย (FIERCE) - หวาย
MiNi HEART (มินิฮาร์ท) - Miya Thongchua
Booty Bomb - 4EVE
ผลงานอื่น ๆ > ละครโทรทัศน์

The Graduates บัณฑิตเจ็บใหม่ รับบท ชิปปี้ (2563)
ใต้โต๊ะทำงาน The Series ตอนที่ 8 รับบท เพียงพอ (2565)
คลับสะพานฟาย 2 Class ซิฟาย ตอน กิ๊กซ่อนแอบ รับบท กิ๊ฟต์ (2565)
บางกอกคณิกา ตอนที่ 8 รับบท มะลิ (2567)
ผลงานอื่น ๆ > ภาพยนตร์

FAST & FEEL LOVE - เร็วโหด..เหมือนโกรธเธอ
ผลงานอื่น ๆ > มิวสิกวิดีโอ

สถานะเบลอ(BLURRR) - PROXIE
รางวัลที่ได้รับ

| ปี | รางวัล | สาขาที่เข้าชิง | จากผลงาน | ผลการตัดสิน |
| --- | --- | --- | --- | --- |
| 2563 | KAZZ Awards 2020 | RISING STAR |  | ชนะ |
| 2563 | RAP IS NOW AWARDS 2020 | Hip-Hop Song of The Year (เพลงฮิปฮอปแห่งปี) | พักก่อน | ชนะ |
| 2563 | RAP IS NOW AWARDS 2020 | New Face of The Year (ศิลปินหน้าใหม่แห่งปี) |  | ชนะ |
| 2563 | JOOX x Siam Paragon Present Thailand Top 100 2020 | 10 เพลงฮิตที่สุดในปี 2020 | พักก่อน | ชนะ |
| 2563 | 2020 Mnet ASIAN MUSIC AWARDS (2020 MAMA) | BEST NEW ASIAN ARTIST THAILAND |  | ชนะ |
| 2565 | Thailand Zocial Awards 2022 | Best Entertainment Performance on Social Media สาขา Female Artist (ศิลปินหญิง) |  | ชนะ |
| 2565 | โทตี้มิวสิกอวอร์ดส์ 2021 | เพลงศิลปินที่ร่วมกัน/รวมศิลปินยอดนิยม | Mirror Mirror | ชนะ |
| 2565 | โทตี้มิวสิกอวอร์ดส์ 2021 | ศิลปินเดี่ยวแห่งปี |  | เสนอชื่อเข้าชิง |
| 2565 | คม ชัด ลึก อวอร์ด ครั้งที่ 18 | ประเภทเพลงไทยสากล สาขา ศิลปินหญิงเดี่ยวยอดเยี่ยม |  | ชนะ |
| 2565 | Siamrath Online Awards 2022 | นักร้องหญิงยอดนิยม |  | ชนะ |
| 2565 | The Guitar Mag Awards 2021 | New Wave Of the Year |  | ชนะ |
| 2565 | The Guitar Mag Awards 2022 | Best Collaboration Of The Year | Mirror Mirror | ชนะ |
| 2566 | ไทยรัฐที่สุดแห่งปี2022 | ศิลปินไทยแห่งปี2022 |  | ชนะ |
| 2566 | The Guitar Mag Awards 2023 | Best Female Artist of the Year |  | เสนอชื่อเข้าชิง |
| 2566 | The Guitar Mag Awards 2023 | BEST COLLABORATION SONG OF THE YEAR | โคโยตี้ - TaitosmitH | เสนอชื่อเข้าชิง |
| 2566 | โทตี้มิวสิกอวอร์ดส์ 2022 | อัลบั้มแห่งปี | "BABB BUM BUM" | ชนะ |
| 2566 | โทตี้มิวสิกอวอร์ดส์ 2022 | บันทึกเสียงแห่งปี | "Sad Aerobic" | เสนอชื่อเข้าชิง |
| 2566 | โทตี้มิวสิกอวอร์ดส์ 2022 | ศิลปินแห่งปี – เดี่ยว |  | ชนะ |
| 2566 | โทตี้มิวสิกอวอร์ดส์ 2022 | มิวสิกวิดีโอแห่งปี | "Sad Aerobic" กำกับโดย แมงโต | เสนอชื่อเข้าชิง |
| 2566 | โทตี้มิวสิกอวอร์ดส์ 2022 | เพลงศิลปินหญิงยอดนิยมแห่งปี | "Sad Aerobic" | เสนอชื่อเข้าชิง |
| 2566 | คม ชัด ลึก อวอร์ด ครั้งที่ 19 | ศิลปินหญิงเดี่ยวยอดเยี่ยม |  | ชนะ |
| 2566 | The People Awards 2023 | People of the Year |  | ชนะ |
| 2566 | Tiktok Awards Thailand 2023 | Artist of the Year |  | เสนอชื่อเข้าชิง |
รางวัลที่ได้รับ > เกียรติยศ

100 ผู้หญิงผู้สร้างแรงบันดาลใจและทรงอิทธิพลของโลก ประจำปี 2022 โดยสำนักข่าวบีบีซี (พ.ศ. 2565)
เสาไฟกินรีของ อบต. ราชาเทวะ ที่กล่าวถึงในการแสดงของมิลลิ
ราสโคล

ภาพนิกิตา พุชโตสเวียต นักบวชจากกลุ่มความเชื่อเก่า กำลังโต้เถียงกับอัครบิดรโจอาคิมแห่งมอสโก ในเรื่องปัญหาทางความเชื่อ โดยซาเรฟนาโซฟียา อะเลคเซยีฟนาแห่งรัสเซีย ผู้สำเร็จราชการแทนพระองค์เป็นประธานในการโต้วาทะนี้ วาดโดย วาซิลี เปรอฟ (ปี 1880)
ราสโคล (raskol) (รัสเซีย: раскол, เสียงอ่านภาษารัสเซีย: [rɐˈskoɫ], แปลว่า "แยกออก, แยกตัว" or "ศาสนเภท") เป็นเหตุการณ์ความแตกแยกระหว่างคริสตจักรรัสเซียออร์ทอดอกซ์ซึ่งเป็นคริสตจักรทางการกับกลุ่มความเชื่อเก่า ในช่วงกลางศตวรรษที่ 17 เหตุการณ์นี้เกิดขึ้นจากการปฏิรูปศาสนาของอัครบิดรนิคอนแห่งมอสโก ในปีค.ศ. 1653 ซึ่งพยายามสร้างความเท่าเทียมกันระหว่างศาสนจักรกรีกและศาสนจักรรัสเซีย
ราสโคล และผลจากการปฏิรูป

กลุ่มผู้มีอิทธิพลทางวงการศาสนาได้รวมตัวกันและถูกเรียกว่า กลุ่มผู้มุ่งมั่นแห่งศรัทธา (Zealots of Piety; ภาษารัสเซีย: Кружок ревнителей благочестия ; ครูซอก เรฟนีเทเล บลาโกเชสติยา) ได้ประกาศยืนหยัดว่าจะทำให้ศาสนจักรรัสเซียบริสุทธิ์ พวกเขาพยายามปฏิรูปสังคมมอสโก และจะนำสังคมไปใกล้ชิดกับคุณค่าของความเป็นคริสเตียนและปรับปรุงการปฏิบัติกิจของศาสนจักร เป็นผลให้พวกเขาดำเนินการกำจัดตำราทางศาสนาที่เขียนในแนวทางอื่น และจะดำเนินการให้ตำราทางศาสนามีการเขียนอย่างถูกต้อง บุคคลผู้ทรงอิทธิพลในวงการนี้ได้แก่ หัวหน้าพระ อัฟวาคุม เปทรอฟ, อีวาน เนโรนอฟ, สตีเฟน วอนิฟาติเยฟ, ฟโยดอร์ รทิชเชฟ และนิคอน ซึ่งขณะนั้นเป็น อาร์ชบิชอปประจำอัครมุขมณฑลนอฟโกรอด ต่อมาเขาจะได้เป็นอัครบิดร
ด้วยการสนับสนุนจากพระเจ้าซาร์อเล็กซีที่ 1 แห่งรัสเซีย อัครบิดรนิคอนได้เริมกระบวนการชำระตำราทางศาสนาของรัสเซียให้สอดคล้องกับประเพณีของศาสนจักรกรีกสมัยใหม่และมีการเปลี่ยนแปลงพิธีกรรมบางอย่าง (เครื่องหมายนิ้วมือสองนิ้วในการทำเครื่องหมายกางเขนถูกเปลี่ยนเป็นหนึ่งในสามนิ้ว และออกเสียง "อัลเลลูยา" สามครั้งแทนที่จะเป็นสองครั้งแบบเดิม เป็นต้น)  แนวคิดใหม่นี้นำมาซึ่งกระแสต่อต้านจากทั้งทางฝั่งนักบวชและประชาชน ซึ่งได้โต้แย้งอัครบิดรถึงความชอบธรรมและความถูกต้องในการปฏิรูปพิธีกรรมเหล่านี้เอาเอง โดยคนเหล่านี้ได้โต้แย้งจากการอ้างถึงหลักธรรมศาสนศาสตร์และกฎของศาสนาคริสต์นิกายอีสเติร์นออร์โธด็อกซ์ แต่อัครบิดรทรงเพิกเฉยต่อการประท้วง และการปฏิรูปได้รับความเห็นชอบจากซินอด ในปีค.ศ. 1654-1655 และในปีค.ศ. 1653 ถึง 1656 ลานพิมพ์มอสโกภายใต้การควบคุมของเอพิฟานิอุส สลาวิเน็ตสกี นักศาสนวิทยา ได้ทำการตีพิมพ์ตำราทางศาสนาฉบับใหม่ที่ผ่านการชำระและแปลภาษาแล้ว
ดูเพิ่ม

กลุ่มความเชื่อเก่า
อัฟวาคุม เปทรอฟ
ทำนอง สิงคาลวณิช

| ศาสตราจารย์พิเศษทำนอง สิงคาลวณิชม> ว.ม., ป.ช. |
| --- | --- |

รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 12 พฤศจิกายน พ.ศ. 2520 – 12 พฤษภาคม พ.ศ. 2522
นายกรัฐมนตรี: เกรียงศักดิ์ ชมะนันทน์
 
ข้อมูลส่วนบุคคล
เกิด: 15 พฤศจิกายน พ.ศ. 2460 อำเภอเมืองชลบุรี จังหวัดชลบุรี
เสียชีวิต: 17 กรกฎาคม พ.ศ. 2527
คู่สมรส: ตระการ สิงคาลวณิช

ศาสตราจารย์พิเศษ ทำนอง สิงคาลวณิช (15 พฤศจิกายน พ.ศ. 2460 - 17 กรกฎาคม พ.ศ. 2527) อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลเกรียงศักดิ์ ชมะนันทน์ อดีตอธิบดีกรมส่งเสริมการเกษตรคนแรก (ผู้ก่อตั้งกรมส่งเสริมการเกษตร)
ประวัติ

ทำนอง สิงคาลวณิช เกิดเมื่อวันที่ 15 พฤศจิกายน พ.ศ. 2460 ที่ตำบลบางปลาสร้อย อำเภอเมืองชลบุรี จังหวัดชลบุรี เป็นบุตรหลวงบำรุงราชนิยม (สูญ สิงคาลวณิช) และนางเทียบ บำรุงราชนิยม มีพี่น้อง 9 คน
ทำนอง สิงคาลวณิช สมรสกับนางตระการ สิงคาลวณิช (สกุลเดิม มิลินทสูต) บุตรของพระยาโภชากร (ตริ มิลินทสูต) และคุณหญิงชิต โภชากร มีบุตร 3 คน
ทำนอง สิงคาลวณิช ได้รับปริญญาวิทยาศาสตรดุษฎีบัณฑิตกิตติมศักดิ์ (เกษตรศาสตร์)
การทำงาน

ทำนอง สิงคาลวณิช รับราชการในสังกัดกระทรวงเกษตรและสหกรณ์ และเป็นอธิบดีกรมส่งเสริมการเกษตรคนแรก ระหว่างปี พ.ศ. 2514 - พ.ศ. 2518 จนกระทั่งได้รับการยกย่องโดยการสร้างอนุสาวรีย์บริเวณหน้ากรมส่งเสริมการเกษตร
ทำนอง เป็นอาจารย์พิเศษในการจัดทำเอกสารการสอนชุดวิชา ความรู้ทั่วไปเกี่ยวกับการส่งเสริมการเกษตร มหาวิทยาลัยสุโขทัยธรรมาธิราช
ทำนอง ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลของพลเอก เกรียงศักดิ์ ชมะนันทน์
เครื่องราชอิสริยาภรณ์

พ.ศ. 2521 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2515 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2478 –  เหรียญพิทักษ์รัฐธรรมนูญ (พ.ร.ธ.)
พ.ศ. 2511 –  เหรียญจักรพรรดิมาลา (ร.จ.พ.)
ทางหลวงท้องถิ่น ฉช.ถ 1-0005

|  ทางหลวงท้องถิ่น ฉช> ถ 1-0005 |
| --- | --- |
อดีตทางหลวงแผ่นดินหมายเลข 3315 สายทางหลวงหมายเลข 33150100 ตอนแยกทางหลวงหมายเลข 314–วัดบางพระ
แนวเส้นทาง
ถนนช่วงตำบลบางพระ ที่ปรับปรุงเป็นคอนกรีตเสริมแรงขนาด 4 ช่องจราจรแล้ว
ข้อมูลของเส้นทาง
ความยาว: 8.930 กิโลเมตร (5.549 ไมล์)
ทางแยกที่สำคัญ
ปลายทางทิศตะวันตก:  แยกวัดผาณิตาราม ใน อ.บ้านโพธิ์ จ.ฉะเชิงเทรา
 :    ทล.365 ใน อ.เมืองฉะเชิงเทรา จ.ฉะเชิงเทรา 
ปลายทางทิศเหนือ:  ถนนเทพคุณากร ใน อ.เมืองฉะเชิงเทรา จ.ฉะเชิงเทรา
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงท้องถิ่น 
ทางหลวงท้องถิ่น ฉช.ถ 1-0005 หรือ อดีตทางหลวงแผ่นดินหมายเลข 3315 เป็นทางหลวงท้องถิ่นภายใต้ความดูแลขององค์การบริหารส่วนจังหวัดฉะเชิงเทรา เชื่อมระหว่างถนนสิริโสธรมาเชื่อมต่อกับถนนเทพคุณากร โดยเริ่มต้นจากตำบลบางกรูด อำเภอบ้านโพธิ์ สิ้นสุดที่ตำบลโสธร อำเภอเมืองฉะเชิงเทรา จังหวัดฉะเชิงเทรา
ประวัติ

ทางหลวงท้องถิ่น ฉช.ถ 1-0005 แต่เดิมคือทางหลวงแผ่นดินหมายเลข 3315 ถูกกำหนดหมายเลขขึ้นเมื่อปี พ.ศ. 2529 ชื่อทางหลวง แยกทางหลวงหมายเลข 314–บรรจบทางหลวงหมายเลข 3216 (บางพระ) ครั้งแรกเป็นทางหลวงจังหวัด โดยเริ่มก่อสร้างขึ้นในปี พ.ศ. 2530 ปรากฏในผังเมืองเมืองรวมบังคับในท้องที่ตำบลวังตะเคียน ตำบลท่าไข่ ตำบลโสธร ตำบลหน้าเมือง ตำบลบางตีนเป็ด และตำบลบางพระ อำเภอเมืองฉะเชิงเทรา เป็นแนวเส้นทางและโครงการก่อสร้าง ต่อมา พ.ศ. 2537 ได้ปรับฐานะขึ้นเป็นทางหลวงแผ่นดิน แต่ยังคงใช้ชื่อทางหลวงเดิมอยู่ และเปลี่ยนชื่อทางหลวงในปี พ.ศ. 2554 เป็น แยกทางหลวงหมายเลข 314 (วัดผาณิตาราม–บรรจบทางของเทศบาลเมืองฉะเชิงเทราควบคุม เนื่องจากได้มีการถ่ายโอนทางหลวงแผ่นดินหมายเลข 3216 ให้กับเทศบาลเมืองฉะเชิงเทราแล้ว
ช่วง พ.ศ. 2546–2549 กรมทางหลวงได้ถ่ายโอนทางหลวงแผ่นดินหมายเลข 3315 ช่วงกิโลเมตรที่ 0+000-8+926 ระยะทาง 8.930 กิโลเมตร ตลอดสายทาง ให้กับองค์การบริหารส่วนจังหวัดฉะเชิงเทรา ทำให้ไม่ปรากฏในประกาศการกำหนดหมายเลขทางหลวงเมื่อปี พ.ศ. 2564 แล้ว
รายละเอียดของเส้นทาง

ทางหลวงท้องถิ่น ฉช.ถ 1-0005 เป็นทางหลวงท้องถิ่น ชั้น 5 (นอกเขตเมือง) มีระยะทาง 8.930 กิโลเมตร ขนาด 2 - 4 ช่องจราจร เขตทางความกว้างสูงสุดประมาณ 16 เมตร พิ้นผิวจราจรแบบแอสฟอลต์คอนกรีต และคอนกรีตอัดแรง ตัดผ่านทั้งพื้นที่เกษตรกรรมและพื้นที่ชุมชน รวมถึงพื้นที่ใกล้เคียงกับชายฝั่งแม่น้ำบางปะกง ทำให้เป็นเส้นทางไปยังร้านอาหารและคาเฟ่พักผ่อนหย่อนใจ
ทางหลวงท้องถิ่น ฉช.ถ 1-0005 เริ่มต้นจากถนนสิริโสธร บริเวณแยกวัดผาณิตาราม (แยกบางกรูด) ไปทางทิศตะวันออกถึงก่อนถึงวัดผาณิตาราม แยกขึ้นไปทางทิศเหนือเข้าสู่เขตตำบลบางพระ อำเภอเมืองฉะเชิงเทรา บรรจบกับทางหลวงแผ่นดินหมายเลข 365 ทิศใต้และสิ้นสุดช่วงแรก เริ่มช่วงต่อไปฝั่งทิศเหนือตรงข้ามกับทางหลวงท้องถิ่น ฉช.ถ 1-0005 ช่วงแรก ผ่านวัดบางพระ ข้ามคลองบางพระเข้าสู่ตำบลหน้าเมือง เขตเทศบาลเมืองฉะเชิงเทรา และสิ้นสุดที่ถนนเทพคุณากร ซึ่งอยู่ในความดูแลของเทศบาลเมืองฉะเชิงเทรา
สถานที่สำคัญ

วัดมงคลโสภิต (วัดต้นสน)
ฝ่ายส่งน้ำและบำรุงรักษาที่ 3 (ท่าถั่ว) โครงการส่งน้ำและบำรุงรักษาพระองค์ไชยานุชิต
วัดกระทุ่ม
วัดผาณิตาราม
หอธรรมพระบารมี
วัดไชยภูมิธาราม
วัดบางพระ
ระเบียงภาพ

เส้นทางช่วงต่อเนื่องกับทางหลวงแผ่นดินหมายเลข 365 ที่กำลังก่อสร้างขยายช่องทางจราจร
ป้ายแสดงโครงการก่อสร้างระบุชื่อสายทางและรหัสสายทาง
เส้นทางช่วงที่เป็นผิวแอสฟอลต์คอนกรีตขนาด 2 ช่องจราจร และท่อระบายน้ำที่สร้างเพื่อรองรับการขยายผิวทาง
แหล่งข้อมูลอื่น

ระบบลงทะเบียนทางหลวงท้องถิ่น[ลิงก์เสีย] กรมทางหลวงชนบท กระทรวงคมนาคม
แนวถนนในปี พ.ศ. 2541 มีการลัดเลาะคลองประเวศบุรีรมย์และแม่น้ำบางปะกง
เส้นทางช่วงตำบลบางกรูด ผิวแอสฟอลต์คอนกรีตขนาด 2 ช่องจราจร
ที่ราบโนบิ

แผนที่ภูมิประเทศที่ราบโนบิ
ที่ราบโนบิ (ญี่ปุ่น: 濃尾平野; โรมาจิ: Nōbi Heiya) เป็นที่ราบขนาดใหญ่ตั้งอยู่ในประเทศญี่ปุ่น คลอบคลุมพื้นที่ทอดยาวตั้งแต่พื้นที่แคว้นมิโนะทางตะวันตกเฉียงใต้ของจังหวัดกิฟุไปจนถึงพื้นที่แคว้นโอวาริทางตะวันตกเฉียงเหนือของจังหวัดไอจิ มีขนาดพื้นที่ประมาณ 1,800 ตารางกิโลเมตร (695 ตารางไมล์) โดยที่ราบโนบุเป็นที่ราบตะกอนน้ำพาที่เกิดจากแม่น้ำ 3 สาย (แม่น้ำอิบิ คิโซะ และนางาระ) ส่งผลให้พื้นดินบริเวณนี้จึงมีความอุดมสมบูรณ์เป็นอย่างมาก พื้นที่ทางทิศตะวันตกติดกับเทือกเขาอิบูกิและเทือกเขาโยโร และจรดเทือกเขาโอวาริทางตะวันออก ทางตอนเหนือติดกับเทือกเขาเรียวฮากุ และตอนใต้สิ้นสุดที่อ่าวอิเซะ
ภูมิศาสตร์

พื้นที่ปลายน้ำของที่ราบโนบิตั้งอยู่ในจังหวัดไอจิ โดยบริเวณนี้จะเป็นพื้นที่ชุ่มน้ำขนาดใหญ่ ซึ่งบางครั้งระดับของพื้นดินจะลดต่ำกว่าระดับน้ำทะเล เป็นผลมาจากการเปลี่ยนแปลงอย่างฉับพลันของระดับน้ำจากพายุ พื้นบริเวณนี้จึงมักจะได้รับความเสียหายจากน้ําหลายต่อหลายครั้ง ปัจจุบันเมืองหลัก ๆ อย่างสึชิมะและนาโงยะในจังหวัดไอจิจึงถูกสร้างขึ้นในบริเวณที่ราบสูงระดับต่ำ เพื่อป้องกันความเสียหายจากนระดับน้ำที่ไม่แน่นอนอีกด้วย
รอยเลื่อนเนโอดานิที่พาดผ่านตอนกลางของที่ราบโนบิเป็นสาเหตุของแผ่นดินไหวมิโน–โอวาริใน ค.ศ. 1891 ซึ่งเป็นหนึ่งในแผ่นดินไหวที่รุนแรงที่สุดครั้งหนึ่งในแผ่นดินหลักของญี่ปุ่น และอีกครั้งหนึ่งที่ที่ราบแห่งนี้ยังได้รับความเสียหายจากแผ่นดินไหวเท็นโช ค.ศ. 1586 ซึ่งคร่าชีวิตผู้คนไปกว่า 8,000 คนอีกด้วย
ดูเพิ่ม

อ่าวอิเซะ
วิวทิวทัศน์ของที่ราบโนบิจากเขาอิเกดะ
ทิวทัศน์ของที่ราบโนบิและนครนาโงยะ
สตาร์ วอร์ส (วิดีโอเกม พ.ศ. 2530)

| สตาร์ วอร์ส |
| --- | --- |

ผู้พัฒนา: นัมโค
ผู้จัดจำหน่าย: นัมโค
กำกับ: คาซูโนริ ซาวาโนะ
อำนวยการผลิต: มาซายะ นากามูระ
ออกแบบ: วันวัน
โปรแกรมเมอร์: โยชิฮิโระ คิชิโมโตะ
ศิลปิน: ชิมาดะ
แต่งเพลง: ฮิโรยูกิ คาวาดะ
ชุด: สตาร์ วอร์ส
เครื่องเล่น: แฟมิลีคอมพิวเตอร์
วางจำหน่าย: ญี่ปุ่น: 4 ธันวาคม ค.ศ. 1987
แนว: แพลตฟอร์ม
รูปแบบ: ผู้เล่นเดี่ยว
สตาร์ วอร์ส (อังกฤษ: Star Wars) เป็นวิดีโอเกมแฟมิลีคอมพิวเตอร์ที่วางจำหน่ายใน ค.ศ. 1987 โดยบริษัทนัมโค ซึ่งแม้ว่าจะสร้างตามภาพยนตร์สตาร์ วอร์ส ภาคแรก แต่บางด่านก็สร้างตามภาพยนตร์สตาร์ วอร์ส สองภาคหลัง โดยเป็นเกมหนึ่งในสองเกมเท่านั้นในแฟรนไชส์สตาร์ วอร์ส ที่วางจำหน่ายเฉพาะในประเทศญี่ปุ่น ส่วนอีกเกมหนึ่งคือสตาร์ วอร์ส: แอตแทกออนเดอะเดธสตาร์ เกมนี้เป็นเกมแพลตฟอร์มเลื่อนด้านข้าง โดยผู้เล่นจะควบคุมลุค สกายวอล์คเกอร์ ในขณะที่เขาเดินทางไปร่วมฝ่ายกบฏเพื่อต่อต้านจักรวรรดิ
รูปแบบการเล่น

สตาร์ วอร์ส เป็นเกมแพลตฟอร์มแบบเลื่อนด้านข้างที่มีระดับความยากสองระดับ ได้แก่ ระดับเริ่มต้นและระดับโปร ซึ่งลุคใช้กระบี่แสงเป็นอาวุธหลักและยังสามารถใช้พลังในการเคลื่อนไหวพิเศษ เช่น ลอยตัว, เร่งความเร็ว รวมถึงหยุดเวลา ส่วนพลังงานสำหรับเปิดใช้พลัง (Force) สามารถรับได้โดยการเก็บเพชรหลังจากสังหารศัตรู ซึ่งเรียกว่า "ค่าพลัง" โดยในตอนท้ายของแต่ละด่าน ผู้เล่นจะต้องต่อสู้กับบรรดาศิษย์ของดาร์ธ เวเดอร์ ซึ่งในตอนแรกมีหน้าตาเหมือนตัวดาร์ธ เวเดอร์ เอง แต่จะเปลี่ยนไปเป็นสิ่งมีชีวิตชนิดอื่นเมื่อถูกโจมตีครั้งแรก ส่วนในสองด่าน คือดาวมรณะและยาวิน 4 ผู้เล่นจะได้ต่อสู้กับดาร์ธ เวเดอร์ ตัวจริง รวมถึงเมื่อเหล่าตัวละครได้รับการช่วยชีวิต พวกเขาจะช่วยลุคโดยให้คำใบ้และการกระทำอื่น ๆ ที่สำคัญต่อการดำเนินเกมต่อไป ซึ่งการกระทำบางอย่างในบางด่านจำเป็นต้องพูดคุยกับบรรดาตัวละครผ่านเมนูในเกมนี้
ระหว่างดาวเคราะห์ต่าง ๆ ผู้เล่นจะควบคุมยานมิลเลนเนี่ยม ฟาลค่อน จากห้องนักบินเพื่อต่อสู้กับยานทายไฟต์เตอร์ที่ขัดขวางไม่ให้ยานของเราเข้าสู่ดาวเคราะห์ดวงถัดไป
ส่วนด่านสุดท้ายเกี่ยวข้องกับการใช้ยานรบเอ็กซ์วิงปะทะกับดาวมรณะ ที่แม้ว่าฉากไคลแมกซ์ของภาพยนตร์จะเกิดขึ้นในร่องลึกยาว แต่เวอร์ชันของเกมสามารถอธิบายได้คร่าว ๆ ว่าเป็นฉากวงกตเหนือศีรษะที่เลื่อนขึ้นลงตามแนวตั้งพร้อมทั้งทางตันและทางแยก ซึ่งในตอนท้าย จะเป็นปล่องของเตาปฏิกรณ์ซึ่งจะยิงตอร์ปิโดโปรตอนโดยอัตโนมัติเพื่อทำลายสถานี หากผู้เล่นไม่สามารถไปถึงจุดสิ้นสุดภายในเวลาที่กำหนด ดาวมรณะจะทำลายยาวิน 4 และก็จะเกมโอเวอร์
อนึ่ง เกมนี้ค่อนข้างยาก เนื่องจากผู้เล่นมีชีวิตเพียงสามชีวิตและมีคันทินิวเพียงสองครั้ง (เปิดใช้งานเมื่อมีค่าพลังเพียงพอ) อีกทั้งลุคก็ตายเมื่อโดนศัตรู ส่วนมิลเลนเนี่ยม ฟาลค่อน และเอ็กซ์วิงสามารถรับการโจมตีได้เพียงครั้งเดียวเท่านั้นก่อนจะถูกทำลาย โดยสามารถป้องกันได้โดยใช้การโจมตีด้วยโล่ป้องกันสามครั้ง
ทั้งนี้ เกมดังกล่าวเบี่ยงเบนไปจากเนื้อหาต้นฉบับ ด้วยตัวอย่างที่กล่าวถึงข้างต้นของดาร์ธ เวเดอร์ ที่มีลูกศิษย์ที่เหมือนกันแต่สามารถแปลงร่างได้ พร้อมทั้งเดินทางไปยังดาวเคราะห์ที่ไม่เคยเกิดขึ้นในภาพยนตร์ ค.ศ. 1977 เช่น การเดินทางไปยังดาวน้ำแข็งหลังช่วยเจ้าหญิงเลอาจากดาวมรณะ
การพัฒนา

การออกแบบเกมนี้ได้รับแรงบันดาลใจอย่างมากจากเกมอเล็กซ์ คิด อินมิราเคิลเวิลด์ ของมาสเตอร์ซิสเตม ตามที่โยชิฮิโระ คิชิโมโตะ ซึ่งเป็นโปรแกรมเมอร์กล่าว และเกมดังกล่าวได้รับการประกาศครั้งแรกในเดือนพฤษภาคม ค.ศ. 1987 โดยมีรูปถ่ายของจอร์จ ลูคัส ที่กำลังจับมือกับมาซายะ นากามูระ ผู้ก่อตั้งบริษัทนัมโค
แหล่งข้อมูลอื่น

สตาร์ วอร์ส ที่ MobyGames
ทศพร เสรีรักษ์

| นายแพทย์ทศพร เสรีรักษ์ม> ว.ม. ป.ช. |
| --- | --- |
ทศพรร่วมงานฉลองวันรัฐธรรมนูญที่สัปปายะสภาสถาน พ.ศ. 2566

โฆษกประจำสำนักนายกรัฐมนตรี
ดำรงตำแหน่ง 2 พฤศจิกายน พ.ศ. 2555 – 20 พฤษภาคม พ.ศ. 2556  (200 วัน)
นายกรัฐมนตรี: ยิ่งลักษณ์ ชินวัตร
ก่อนหน้า: ศันสนีย์ นาคพงศ์ 
ถัดไป: ธีรัตถ์ รัตนเสวี
สมาชิกสภาผู้แทนราษฎร จังหวัดแพร่
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566  (1 ปี 298 วัน)
ก่อนหน้า: เอกการ ซื่อทรงธรรม
เขตเลือกตั้ง: เขต 1
 
ข้อมูลส่วนบุคคล
เกิด: 8 มีนาคม พ.ศ. 2498 (69 ปี) อำเภอย่านตาขาว จังหวัดตรัง ประเทศไทย
พรรคการเมือง: ชาติไทย (2539–2543) ไทยรักไทย (2543–2550) เพื่อไทย (2555–2561, 2562–ปัจจุบัน) ไทยรักษาชาติ (2561–2562)
คู่สมรส: ปานหทัย เสรีรักษ์

นายแพทย์ ทศพร เสรีรักษ์ ม.ว.ม. ป.ช. (เกิด 8 มีนาคม พ.ศ. 2498) เป็นแพทย์และนักการเมืองชาวไทย อดีตรองเลขาธิการนายกรัฐมนตรี อดีตโฆษกประจำสำนักนายรัฐมนตรี ในรัฐบาล ยิ่งลักษณ์ ชินวัตร และสมาชิกสภาผู้แทนราษฎรจังหวัดแพร่
ประวัติ

ทศพร เสรีรักษ์ เกิดเมื่อวันที่ 8 มีนาคม พ.ศ. 2498 ที่อำเภอย่านตาขาว จังหวัดตรัง เป็นบุตรของนายอุทัย กับนางทัศนีย์ เสรีรักษ์ สมรสกับนางปานหทัย เสรีรักษ์ บุตรสาวของ ดร.เมธา หรือพ่อเลี้ยงเมธา เอื้ออภิญญกุล และเป็นพี่สาวของนายวรวัจน์ เอื้ออภิญญกุล
นายแพทย์ทศพร สำเร็จการศึกษาระดับปริญญาตรี วิทยาศาสตรบัณฑิต และแพทยศาสตรบัณฑิต จากมหาวิทยาลัยมหิดล และปริญญาโท สาธารณสุขศาสตรมหาบัณฑิต จากมหาวิทยาลัยมหิดลเช่นเดียวกัน
การทำงาน

นายแพทย์ทศพร รับราชการเป็นนายแพทย์ สังกัดกระทรวงสาธารณสุข ก่อนจะลาออกจากราชการมาทำงานการเมือง และได้รับเลือกตั้งเป็นสมาชิกสภาผู้แทนราษฎรจังหวัดแพร่ ในการเลือกตั้ง พ.ศ. 2539 สังกัดพรรคชาติไทย และในการเลือกตั้ง พ.ศ. 2544 และ พ.ศ. 2548 ในสังกัดพรรคไทยรักไทย ก่อนจะถูกตัดสิทธิทางการเมืองเนื่องจากเป็นกรรมการบริหารพรรคไทยรักไทย ในปี พ.ศ. 2550
ต่อมาในปี พ.ศ. 2555 ได้รับแต่งตั้งเป็นโฆษกประจำสำนักนายกรัฐมนตรี ในรัฐบาลนางสาวยิ่งลักษณ์ ชินวัตร
ในปี 2562 เขาได้เข้าร่วมงานกับพรรคไทยรักษาชาติ แต่เมื่อพรรคดังกล่าวถูกยุบพรรค นายแพทย์ทศพร จึงย้ายกลับไปสังกัดพรรคเพื่อไทย และหลังจากนั้น เขามีบทบาทในการดูแลช่วยเหลือผู้ชุมนุมทางการเมือง
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
ยอดชาย เมฆสุวรรณ

| ยอดชาย เมฆสุวรรณ |
| --- | --- |

สารนิเทศภูมิหลัง
เกิด: 25 มิถุนายน พ.ศ. 2485 วิเชียร เมฆสุวรรณ ประเทศไทย
เสียชีวิต: 2 มีนาคม พ.ศ. 2568 (82 ปี) โรงพยาบาลศิริราช ปิยมหาราชการุณย์ กรุงเทพมหานคร ประเทศไทย
คู่สมรส: สมถวิล เมฆสุวรรณ (เสียชีวิต)
บุตร: วงศ์สมรรถ เมฆสุวรรณ วรรธนคม เมฆสุวรรณ ชมวิชัย เมฆสุวรรณ
อาชีพ: นักแสดง
ปีที่แสดง: พ.ศ. 2513 - 2564
ฐานข้อมูล
IMDb
ThaiFilmDb
ยอดชาย เมฆสุวรรณ (ชื่อเล่น: เปี๊ยก) (25 มิถุนายน พ.ศ. 2485 – 2 มีนาคม พ.ศ. 2568) เป็นนักแสดงชาวไทย